stanford-oval/wikipedia huggingface dataset:
Screaming for Vengeance

| Screaming for Vengeance Judas Priest |
| --- | --- | --- |

Studioalbumin tiedot
 Äänitetty : 1982
 Julkaistu: 17. heinäkuuta 1982
 Tuottaja(t): Tom Allom
 Tyylilaji: heavy metal
 Kesto: 38.22
 Levy-yhtiö: Columbia Records
Judas Priestin muut julkaisut
| Point of Entry 1981 | Screaming for Vengeance 1982 | Defenders of the Faith 1984 |
Screaming For Vengeance on heavy metal -yhtye Judas Priestin kahdeksas studioalbumi, joka julkaistiin heinäkuussa 1982. Albumi myi Yhdysvalloissa kaksinkertaisesti platinaa ja se on yhtyeen kaupallisesti menestynein albumi. Levyn tunnetuimmat kappaleet ovat ”You've Got Another Thing Comin’” ja ”Electric Eye”.
Kappaleet

Kaikki kappaleet kirjoittanut Tipton/Halford/Downing paitsi ”(Take These) Chains”, joka on Bob Halligan Jr.:n käsialaa.
The Hellion – 0.41
Electric Eye – 3.39
Riding on the Wind – 3.07
Bloodstone – 3.51
(Take These) Chains – 3.07 (säv. Bob Halligan)
Pain and Pleasure – 4.17
Screaming for Vengeance – 4.43
You've Got Another Thing Comin' – 5.09
Fever – 5.20
Devil's Child – 4.48
Kappaleet > Vuoden 2001 bonusraidat

Prisoner of Your Eyes – 7.12
Devil's Child – 5.02 (Live)
Kokoonpano

Rob Halford - laulu
Glenn Tipton - kitara
K.K. Downing - kitara
Ian Hill - basso
Dave Holland - rummut
Aiheesta muualla

Judas Priest Info Pages, tietoa albumin synnystä (englanniksi)
Screaming for Vengeance Discogsissa. (englanniksi)
Albumi Screaming for Vengeance Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Sankaritekojen mies

| Sankaritekojen mies> The Pride of the Yankees |
| --- | --- |

Ohjaaja:  Sam Wood
Käsikirjoittaja:   Jo Swerling  Herman J. Mankiewicz 
Tuottaja:  Samuel Goldwyn
Säveltäjä:   Leigh Harline  Ray Noble 
Kuvaaja:  Rudolph Maté
Leikkaaja:  Daniel Mandell
Tuotantosuunnittelija:  Perry Ferguson
Pääosat:   Gary Cooper  Teresa Wright  Walter Brennan 
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Levittäjä:  RKO Pictures Netflix
Ensi-ilta:  14. heinäkuuta 1942
Kesto:  128 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sankaritekojen mies (The Pride of the Yankees) on Sam Woodin ohjaama yhdysvaltalainen elokuva vuodelta 1942. Elokuva perustuu ALS-tautiin sairastuneen baseballpelaaja Lou Gehrigin elämään. Gehrigin roolin elokuvassa näyttelee Gary Cooper. Sankaritekojen mies oli Oscar-ehdokkaana yhdessätoista eri sarjassa ja sai palkinnon parhaasta leikkauksesta.
The New York Timesin kriitikot valitsivat Sankaritekojen miehen vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|  Gary Cooper  | … |  Lou Gehrig   |
|  Teresa Wright  | … |  Eleanor Gehrig   |
|  Babe Ruth  | … |  omana itsenään   |
|  Walter Brennan  | … |  Sam Blake   |
|  Dan Duryea  | … |  Hank Hanneman    |
Arviot

Matti Rämö kirjoittaa arviossaan, että elokuva on oman aikansa fanimuotokuva, jossa itse urheilu jää sankaripalvonnan varjoon. Woodin ohjauksessa Cooperista tulee aikuista lasta muistuttava myötäilijä. Hahmoa kuvataan sinnikkyyden perikuvana ja täydellisenä ihmisenä. Vasta uran lopulla hahmossa alkaa näkyä inhimillisiä piirteitä.
Hiiraan

Hiiraan tummanpunaisella merkittynä Somalian karttaan; harmaa alue kuuluu itsenäiseksi julistautuneeseen Somalimaahan ja Puntmaahan
Hiiraan on  Somalian alue eli gobol, jonka pääkaupunki on Beledweyne. Hiiraanissa suurin klaani on hawiye, mutta asukkaita kuuluu myös Rahanweyniin ja Darodiin. Alueen pinta-ala on 31 510 neliökilometriä. Vuonna 2008 asukkaita arvioitiin olevan vähän yli 517 000.
Somalian ensimmäinen presidentti Aden Abdullah Osman Daar syntyi Hiiraanissa.
Seututie 160

Seututie 160 on Valtatie 6:n rinnakkaistie Imatralla. Se alkaa kantatie 62:n liittymästä Vuoksenniskan eteläpuolella ja on Vuoksenniskan pääkatu. Se päätyy pohjoisessa Imatran ja Ruokolahden rajalla takaisin valtatie 6:lle ennen Oritlampea. Tie toimii vilkkaana yhdystienä.
Historiaa

Alun perin seututie 160 oli Porvoon ja Myrskylän välinen tie. 1990-luvun lopulla Imatran moottoritien valmistuttua ja valtatien 6 siirryttyä moottoritielle seututie 160 siirtyi vanhalle valtatien 6 osuudelle ja Porvoon ja Myrskylän välinen tie muutettiin yhdystieksi 1605.
Aiheesta muualla

Kuvia tai muita tiedostoja aiheesta Seututie 160 Wikimedia Commonsissa
Hindulaisuuden suuntaukset

Historia
Jumalat
Suuntaukset
Mytologia
Uskomukset ja tavat
Dharma
Artha
Kaama
Mokša
Karma
Samsara
Jooga
Bhakti
Mayasura
Puja
Mandir
Suuntaukset
Shaivismi
Vaishnavismi
Veerashaivismi
Smartismi
Reformihindulaisuus
muut suuntaukset
Tekstit
Veda-kirjat
Upanishad
Ramayana
Mahabharata
Bhagavad Gita
Purana
muut tekstit
Katso myös
Krishna-liike
Kastilaitos
Kalenteri
Hindulaisuuden kritiikki
malline: näytä • keskustele •
Osa artikkelisarjaa
Hindulaisuuden suuntaukset jakaantuvat lukemattomiin eri  oppitraditioihin, jotka eroavat siinä, mikä jumaluuden ilmentymä ja mitkä pyhät kirjoitukset ovat tärkeimpiä. Nykyisin suurimmat pääsuuntaukset ovat Vishnun palvontaan keskittyvä vaishnavismi, Shivan palvontaan keskittyvä shaivismi eli  shivalaisuus sekä Devin (Suuren Jumalattaren palvontaan keskittyvä shaktismi. Krishna-liike on tunnetuimpia uushindulaisuuden suuntauksia, ja se leviää etenkin Intian ulkopuolella.
Silvio Amadio

Silvio Amadio (8. elokuuta 1926 Frascati – 19. toukokuuta 1995 Rooma) oli italialainen elokuvaohjaaja ja käsikirjoittaja.
Amadio aloitti elokuvauransa 1950-luvulla dokumentintekijänä ja muun muassa Raffaello Matarazzon apuohjaajana. Vuosikymmenen loppupuolelta lähtien hän ohjasi ja käsikirjoitti yli kaksikymmentä viihde-elokuvaa, jotka eivät yleensä saavuttaneet suurta menestystä. 1970-luvulla hän toimi tuottajana ja Italian elokuvateollisuuden yhdistyksen Anican hallituksen jäsenenä.
Elokuvia

Voittamaton soturi, 1960
Le sette folgori di Assur, 1962
Aiheesta muualla

Elonet: Silvio Amadio
Internet Movie Database: Silvio Amadio (englanniksi)
Seekirchin ruuhi

Ruuhi Wasserburg Buchaussista on yksi yli 40  Federseestä löydetystä ruuhesta.
Seekirchin ruuhi löydettiin vuonna 2012 Saksasta Baden-Württembergin Seekirchissa muinaisen asuinpaikan kaivauksissa noin kilometrin päässä Federseeriedin nykyiseltä rantaviivalta. Ruuhi on noin 6 metriä pitkä, valmistettu lehmuksesta ja on verrattain hyvässä kunnossa, vaikka se saatiin talteen useassa osassa. Se ajoitettiin 2800 eaa. eli nuoremmalle kivikaudelle.
Kaivausten asuinpaikka kuuluu Unescon Maailmanperintöluettelon Alppien paalutalokylien listalle.
Aiheesta muualla

Südkurier: Archäologen finden Einbaum aus der Jungsteinzeit[vanhentunut linkki] (valokuva kaivaukselta), 2012
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Einbaum von Seekirch
Käännös suomeksi
Hiirakko

| Hiirakko |
| --- | --- |
 Hiirakko islanninhevonen
Synonyymit ja lyhenteet
Synonyymit::  hiirihallakko
Vanhentuneet synonyymit::  vaaleanmusta
Lyhenne::  hrkko
Vanhentuneet lyhenteet::  vm
Genotyyppi
Geeni::  EE tai Ee ja aa ja D
Selitys::  Musta + hallakkogeeni
Fenotyyppi
Runko::  Rusehtavanharmaa, tummempaa karvaa päässä ja jaloissa
Jouhet::  Harmaanmustat
Iho::  Tumma
Muuta::  Hallakkoväriin kuuluva siima, mahdollisesti risti ja seepraraitoja
Hiirakko (lyh. hrkko, aiempi lyh. vm) on hevosen väritys, joka kuuluu hallakkoväreihin. Geneettisesti hiirakko on väriltään musta, mutta D-geenin (hallakkogeeni) vaikutuksesta väri on haalistunut lähinnä harmaaksi. Muiden hallakkovärien (ruunikkopohjainen ruunihallakko ja rautiaspohjainen punahallakko) tavoin hiirakkoväri on yleisin alkukantaisilla hevosroduilla kuten islanninhevosilla.
Hiirakolla on vaaleudeltaan ja sävyltään vaihtelevan harmaa karva, joka on päässä ja jaloissa tummempaa kuin rungossa, jopa mustaa. Jouhet ovat kaksiväriset: sekä harjan että hännän keskeltä tummat ja reunoilta vaaleat. Hiirakolla on muiden hallakoiden tavoin aina siima selässään, lisäksi usein risti ja seepraraitoja jaloissa.
Hiirakko on yleinen väri myös aaseilla.
Horizons (ranskalainen puolue)

| Horizons |
| --- | --- |
  
  
  
Perustettu:  2021
Johtaja:  Édouard Philippe
Ideologia:  EU-myönteisyys
Poliittinen kirjo:  keskusta-oikeisto
Kansalliskokous:  30 / 577
Senaatti:  4 / 348
EU-parlamentti:  1 / 79
Kansainväliset jäsenyydet:  Renew Europe
Kotisivu:  https://horizonsleparti.fr
Infobox OKNimi-testi OK: 
Horizons on ranskalainen keskustaoikeistolainen puolue. Se on perustettu lokakuussa 2021, ja sen perustaja oli entinen pääministeri ja Le Havren pormestari Édouard Philippe. Puolue on irtautunut presidentti Emmanuel Macronin perustamasta LREM-puolueesta.
Vuoden 2022 parlamenttivaaleissa Horizons muodosti vaaliliiton LREM:n ja Agirin, jonka nimeksi tuli Kansalaiset yhdessä.
Puolue on ideologialtaan EU-myönteinen ja sen ainoa meppi, Gilles Boyer, istuu Uudistuva Eurooppa -ryhmässä.
Hämeenkatu

Hämeenkatu on kadunnimi seuraavilla paikkakunnilla:
Tampereen pääkatu on Hämeenkatu
Turun yksi pääkaduista on Hämeenkatu
Hyvinkään pääkaduista toinen on Hämeenkatu
Lahden ydinkeskustassa on Hämeenkatu
Riihimäen ydinkeskustassa on Hämeenkatu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hämeenkatu”, voi hakea sivunnimihaulla, laajalla sivunnimihaulla tai tekstihaulla.
House Un-American Activities Committee

Näyttelijä Fredric March, hänen vaimonsa Florence ja Martin Dies HUACin kuulemistilaisuudessa 1940.
House Un-American Activities Committee (HUAC) oli vuonna 1938 perustettu Yhdysvaltain edustajainhuoneen valiokunta, jonka tehtävänä oli alun perin valvoa ulkomaalaisten agenttien toimintaa Yhdysvalloissa. Komitea oli aluksi tilapäinen, mutta se vakinaistettiin vuonna 1945. Alkuaikoina komiteaa kutsuttiin usein ensimmäisen puheenjohtajansa Martin Diesin mukaan Diesin komiteaksi. Komitea tuli tunnetuksi kommunisminvastaisista tutkimuksistaan, joita komitean vastustajat luonnehtivat noitavainoksi. Vuonna 1947 HUAC käynnisti kuulemiset, joissa selvitettiin kommunistien osallisuutta elokuva-alalla. HUACin toiminta väheni 1960-luvun kuluessa, ja vuonna 1969 se sai uudeksi nimekseen Committee on Internal Security. Komitea lakkautettiin 1975.
HUAC sekoitetaan usein Yhdysvaltain senaatin alaisuudessa edelleen toimivaan Permanent Subcommittee on Investigationsiin, jonka puheenjohtajana oli vuosina 1953–1954 senaattori Joseph McCarthy.
HUAC:n toiminnan seurauksena syntyi muun muassa Hollywoodin musta lista, jolle joutuneet elokuvantekijät eivät enää voineet (omalla nimellään) työskennellä Yhdysvalloissa. Tieteilijöistä komitean toiminnan tuloksena luotettavuusluokituksensa menetti Manhattan-projektin keskeinen tutkija Robert Oppenheimer.
Aiheesta muualla

Kuvia tai muita tiedostoja aiheesta House Un-American Activities Committee Wikimedia Commonsissa
Hyvät munkit volume 1

| Hyvät munkit volume 1 Super Janne |
| --- | --- | --- |

Studioalbumin tiedot
 Julkaistu: 23. joulukuuta 2006
 Formaatti: CD
 Tyylilaji: rap
 Levy-yhtiö: Tough Break Records
Super Jannen muut julkaisut
|   | Hyvät munkit volume 1 2006 | Munkkisaari 2010 |
Hyvät munkit volume 1 on rap-artisti Super Jannen 23. joulukuuta 2006 julkaistu albumi. Sen julkaisi Tough Break Records.
Kappaleet

Hyvät munkit intro
Kovimmat jäbät
Mehu
Munkkisaari
Yhessä aina
Ylös, ulos & lenkille
Alkemisti
Ajattelen sua
Never Change (Instrumental)
Satsuki (1905)

| Satsuki |
| --- | --- |


Aluksen vaiheet
Rakentaja:  Nevskin telakka, Pietari
Laskettu vesille:  1902
Palveluskäyttöön:  1902
Poistui palveluskäytöstä:  1. huhtikuuta 1913
Loppuvaihe:  myyty 23. elokuuta 1914
Tekniset tiedot
Uppouma:  356 t (normaali)
Pituus:  64,0 m
Leveys:  6,4 m
Syväys:  1,8 m
Koneteho:  5 700 ihp
Nopeus:  26,5 solmua
Miehistöä:  62
Aseistus
Aseistus:  1 × 8 cm/50 tykki 5 × QF 47 mm tykkiä 2 × 450 mm torpedoputkea
Satsuki oli keisarillisen Japanin laivaston vuonna 1905 Venäjän-Japanin sodassa valtaama torpedovenehävittäjä.
Valmistus

Venäjän keisarikunnan laivasto tilasi aluksen Nevskin telakalta Pietarista. Alus laskettiin vesille 1902 ja valmistui vielä samana vuonna nimellä Keta (ven. Кета).
Palvelus

Alus nimettiin 22. maaliskuuta 1902 uudelleen Biedovy (ven. Бедовый). Venäjän-Japanin sodassa keisarillisen Japanin laivasto valtasi aluksen 28. toukokuuta 1905. Alus otettiin 12. joulukuuta palvelukseen hävittäjänä nimellä Satsuki. Alus luokiteltiin kolmannen luokan hävittäjäksi 28. elokuuta 1912.
Alus poistettiin alusluettelosta 1. huhtikuuta 1913 ja  se myytiin 23. elokuuta 1914 siviilikäyttöön nimellä Satsukimaru.
Satsuma (1906)

| Satsuma / 薩摩戦艦 |
| --- | --- |
 Satsuma

Aluksen vaiheet
Rakentaja:  Yokosukan laivastontelakka
Kölinlasku:  15. toukokuuta 1905
Laskettu vesille:  15. marraskuuta 1906
Palveluskäyttöön:  25. maaliskuuta 1910
Poistui palveluskäytöstä:  1923
Loppuvaihe:  upotettu maalilaivana 7. syyskuuta 1924
Tekniset tiedot
Uppouma:  19 372 t
Pituus:  146,91 m (kokonaispituus) 137,16 m (vesiraja)
Leveys:  25,48 m
Syväys:  8,38 m
Koneteho:  17 300 shp
Nopeus:  18,25 solmua
Miehistöä:  887
Aseistus
Aseistus:  4 × 12″/L45-tykkiä kaksiputkisina asennuksina 12 × 10″/L45-tykkiä 12 × 4,7″/L40-tykkiä 3 × 3″/L40-tykkiä 4 × 3″/L28-tykkiä 5 × 18″ torpedoputkea
Satsuma (jap. 薩摩戦艦, Satsuma sen kan) oli keisarillisen Japanin laivaston Satsuma-luokan taistelulaiva. Alus valmistettiin Yokosukan laivastontelakalla vuosina 1905–1910 ja se poistettiin palveluksesta vuonna 1923 Washingtonin laivastosopimuksen mukaisesti.
Valmistus

Alus tilattiin vuonna 1904 Yokosukan laivastontelakalta, missä köli laskettiin 15. toukokuuta 1905. Alus laskettiin vesille puolitoista vuotta myöhemmin 15. marraskuuta ja valmistui 25. maaliskuuta 1910.
Palvelus

Washingtonin laivastosopimuksen mukaisesti alus poistettiin palveluksesta vuonna 1923. Se upotettiin maalialuksena  7. syyskuuta 1924.
Hyvät kaupat

| Hyvät kaupat |
| --- | --- |

Kestoaika:  60 minuuttia
Pääosissa:  Jethro Rostedt Aki Palsanmäki Janne Kataja
Alkuperämaa:   Suomi
Verkko:  Nelonen
Esitetty:  16. huhtikuuta 2016 – 18. kesäkuuta 2016
Tuotantokausia:  1
Jaksoja:  10
Tuotanto
Tuottaja(t):  Pia Winter
Vastaava(t) tuottaja(t):  Katri Varjos Eero Hietala Ilkka Hynninen / Aito Media Jukka Saharinen / Nelonen Media
Ohjaaja(t):  Outi Keskevaari
Käsikirjoittaja(t):  Outi Keskevaari
Leikkaaja(t):  Jori Heikkinen Janne Nyyssönen Matti Salmijärvi
Kuvaaja(t):  Tero Molin
Tuotantoyhtiö(t):  Aito Media Rabbit Films (alkuperäisidea)
Aiheesta muualla
IMDb 
Hyvät kaupat on 16. huhtikuuta 2016 Nelonen-kanavalla alkanut viihdeohjelma. Ohjelmassa Jethro Rostedt, Aki Palsanmäki ja Janne Kataja käyvät kauppaa tavaroista ja kilpailevat keskenään siitä, kuka tekee hyvät kaupat.
Jaksot

| Jakso | Nimi | Ensiesitys |
| --- | --- | --- |
| 1. | Melkoiset cembalot | 16. huhtikuuta 2016 |
| 2. | Python vastaan pythonia | 23. huhtikuuta 2016 |
| 3. | Hidasta miesvoimistelua | 30. huhtikuuta 2016 |
| 4. | Lähteekö polkka? | 7. toukokuuta 2016 |
| 5. | Vieras hanuri | 14. toukokuuta 2016 |
| 6. | Tappelevat abbalaiset | 21. toukokuuta 2016 |
| 7. | Mato matkamies maan | 28. toukokuuta 2016 |
| 8. | Villin lännen lait | 4. kesäkuuta 2016 |
| 9. | Kannujen mersu | 11. kesäkuuta 2016 |
| 10. | Linna Eterniassa | 18. kesäkuuta 2016 |
SKDL:n Lapin piirijärjestö

| Suomen Kansan Demokraattisen Liiton  Lapin piirijärjestö |
| --- | --- |
Perustettu:  28.4.1945
Lakkautettu:  1990
Perustaja:  SKDL
Tyyppi:  piirijärjestö
Toimiala:  puoluetoiminta
Kotipaikka:  Rovaniemi (195x–1990), Kemi (1945–195x)
Toiminta-alue:  Lappi, Lapin vaalipiiri
Päätöksentekoelin:  piiritoimikunta
Kattojärjestö:  SKDL
Infobox OKVirheellinen NIMI-arvo: 
SKDL:n Lapin piirijärjestö oli Suomen Kansan Demokraattisen Liiton aluejärjestö, joka ohjasi puolueen toimintaa Lapin läänin vaalipiirissä. SKDL oli vaalipiirin suurin puolue vaaleissa 1958 ja 1966. Eduskuntavaaleissa 1951–1979 SKDL:n listalta valittiin Lapista 3–4 kansanedustajaa. Kansandemokraatit saivat monissa vaaleissa suurimman kannatusosuutensa Lapista. Järjestön poliittinen toiminta lopetettiin 1990-luvun alussa, kun se yhdistettiin Vasemmistoliiton Lapin piiriin.
Piirin toimisto sijaitsi 1950-luvulta alkaen Rovaniemellä. SKDL:n piiri teki läheistä yhteistyötä (Kemissä kotipaikkaansa pitäneiden) Suomen Kommunistisen Puolueen (piiri), Suomen Naisten Demokraattisen Liiton, Suomen Demokraattisen Nuorisoliiton ja Suomen Demokratian Pioneerien Liiton piirien kanssa.
Oulussa ilmestynyt sanomalehti Kansan Tahto oli myös Lapin kansandemokraattien äänenkannattaja.
Historia

Lapin radikaali työväenliike syntyi 1900-luvun alussa. Sisällissodan jälkeen kommunistit saivat liikkeessä sosialidemokraatteja vahvemman aseman.
Tammikuussa 1945 SKDL:n Lapin vaalipiiritoimikunta toimi Kemissä asiamiehenään Niilo Nikkilä. Piirijärjestön perustava kokous pidettiin puolueen toimistoparakissa Kemissä 28.–29. huhtikuuta 1945. Paikalla oli 40 edustajaa. Kokous vaati muun muassa Lapin maaherran erottamista virasta.
Kesäkuussa 1945 piiriin kuului 19 yhdistystä ja vuodenvaihteessa 1945–1946 osastoja oli 52. Alkuvuonna 1946 piiriin kuului noin 4 000 jäsentä, ja loppuvuonna 4 800. Vuonna 1946 piirin alueella oli 75 SKDL:n yhdistystä ja yhteensä 160 demokraattisten joukkojärjestöjen (SKP, SDNL, SDNL, EST) osastoa. Alkuvuonna 1948 SKDL:n yhdistyksiä oli 90 ja jäseniä noin 4 500.
Kemin veritorstain jälkeen poliisi tunkeutui SKDL:n piiritoimistoon ja takavarikoi puolueen asiakirjoja sekä pidätti ja pahoinpiteli puolueen kannattajia. Kansandemokraattien mukaan toimet olivat perustuslain vastaista poliisiterroria. 21. elokuuta pidetyssä SKDL:n Lapin piirin koolle kutsumassa kokouksessa vaadittiin sisäministerin eroa, poliisin ja armeijan poistamista Kemistä, poikkeustilan lakkauttamista sekä pidätettyjen vapauttamista.
Vuonna 1951 yhdistyksiä oli 118. Vuonna 1952 piirissä suoritetun tutkimuksen mukaan noin kolmasosa SKDL:n jäsenistä kuului myös SKP:hen. SKDL:n piirin jäsenmäärään vaikutti negatiivisesti se, että monet kannattajat jättivät liiton jäsenyyden päästyään puolueen jäseniksi.
1950-luvulla piirin työvaliokunnan muodostivat piiritoimikunnan Kemissä asuneet jäsenet. 1960-luvulla työvaliokunta koostui rovaniemeläisistä.
1960-luvun alussa piiri kannatti muun muassa kaivostoiminnan ja vesivoiman käytön huomattavaa laajentamista Lapissa.
1960-luvulla syntyi käsite korpikommunismi, jolla tarkoitettiin syrjäseutujen radikaalia liikehdintää erotuksena kaupunkien teollisuuskommunismista. Erik Allardtin mukaan korpikommunismi oli huonosti organisoitua, normitonta ja juuretonta toimintaa, jolla ajettiin lyhyen tähtäimen taloudellisia etuja ilman kypsää analyysiä yhteiskunnasta. Korpikommunistit olivat pienviljelijöitä, maaseudun itsellisiä ja muita sekatyömiehiä. Ulla Aatsingin mukaan irrationaalisuutta korostava tulkinta ohittaa liikkeen historialliset juuret.
Vuonna 1963 piiriin kuului 162 yhdistystä ja noin 4 000 jäsentä. Jäsenistä 72 prosenttia oli työläisiä ja 21 prosenttia pienviljelijöitä. Jäsenistä alle viidesosa oli naisia. Johtokuntien jäsenistä naisia oli 10 prosenttia. Vuonna 1964 naisia oli puheenjohtajana vain kahdessa osastossa. Vuonna 1969 piiriin kuului 21 kunnallisjärjestöä, 131 yhdistystä ja noin 1 500 maksavaa jäsentä.
Vaalit > Eduskuntavaalit

Vuonna 1945 SKDL oli vaaliliitossa (SKDL:n työläisten ja pienviljelijäin kansan demokraattinen vaaliliitto) prosentin äänistä saaneen Pienviljelijäin puolueen kanssa. Vuonna 1966 SKDL oli vaaliliitossa TPSL:n kanssa.
Vuoden 1983 vaaleissa SKDL:n kanssa kilpaili puolueen listalta tiputetun kansanedustaja Esko-Juhani Tennilän yhteislista, joka sai 12 prosenttia äänistä ja yhden edustajan. SKDL menetti kaksi paikkaa. Tennilä jatkoi SKDL:n eduskuntaryhmässä mutta erotettiin 1986, ja vuoden 1987 vaaleissa hänet valittiin Devan listalta, joka keräsi 12 prosenttia äänistä.
| Vuosi | Edustajat | Äänet | Äänet |  |
| --- | --- | --- | --- | --- |
| 1945 | 2 | 13 502 | 27,6 % |  |
| 1948 | 2 | 18 683 | 29,7 % |  |
| 1951 | 3 | 23 358 | 33,7 % |  |
| 1954 | 3 | 25 734 | 33,2 % |  |
| 1958 | 4 | 29 498 | 36,9 % |  |
| 1962 | 3 | 32 425 | 33,9 % |  |
| 1966 | 4 | 34 987 | 35,1 % |  |
| 1970 | 3 | 29 041 | 28,1 % |  |
| 1972 | 3 | 30 958 | 29,5 % |  |
| 1975 | 3 | 36 784 | 31,8 % |  |
| 1979 | 3 | 38 214 | 31,4 % |  |
| 1983 | 1 | 19 477 | 15,6 % |  |
| 1987 | 1 | 19 392 | 16,2 % |  |
Vaalit > Presidentinvaalit

| Vuosi | Valitsija- miehet | Äänet | Äänet |  |
| --- | --- | --- | --- | --- |
| 1950 | 5 | 19 322 | 35,4 % |  |
| 1956 | 4 | 23 099 | 30,5 % |  |
| 1962 | 5 | 29 427 | 31,6 % |  |
| 1968 | 5 | 25 547 | 28,1 % |  |
| 1978 | 4 | 32 204 | 30,7 % |  |
| 1982 | 3 | 29 210 | 22,0 % |  |
Vaalit > Kunnallisvaalit

Kunnallisvaaleissa 1945 SKDL:llä oli vaaliliitto SDP:n kanssa Alatorniolla, Kemijärvellä, Kemissä, Rovaniemellä ja Torniossa. Puolue sai enemmistön valtuutetuista Kemissä, Kittilässä, Kolarissa, Sallassa, Tervolassa ja Turtolassa. Ennen vuoden 1950 vaaleja SKDL:llä oli enemmistö valtuustopaikoista Kolarissa, ja vaaleissa SKDL sai enemmistön myös Kemin kaupungissa, Kittilässä ja Sallassa. Kemin valtuusto oli ensimmäinen kansandemokraattien hallintaan siirtynyt kaupunginvaltuusto koko Suomessa – aiemmat olivat maalaiskuntia ja kauppaloita.
Vuoden 1964 vaaleissa SKDL sai enemmistön äänistä Kolarissa. SKDL sai yli 45 prosenttia äänistä myös Kemissä, Kittilässä ja Tervolassa. Vuoden 1968 vaaleissa puolue menetti enemmistön Kolarissa. Vuonna 1968 SKDL sai paikkoja läänin kaikkiin muihin paitsi Enontekiön ja Utsjoen valtuustoihin. Vuonna 1972 vain Utsjoki jäi ilman kansandemokraattien edustusta.
| Vuosi | Valtuutetut | Äänet | Äänet |  |
| --- | --- | --- | --- | --- |
| 1945 | ~143 |  | ~37,5 % |  |
| 1947 | ~142 | ~16 000 |  |  |
| 1960 |  | 29 405 | 34,3 % |  |
| 1964 | 211 | 33 062 | 35,6 % |  |
| 1968 | 167 | 26 960 | 27,8 % |  |
| 1972 | 160 | 30 202 | 29,2 % |  |
| 1976 | 190 | 33 701 | 30,7 % |  |
| 1980 | 177 | 32 924 | 28,8 % |  |
| 1984 | 157 | 28 114 | 24,5 % |  |
| 1988 |  | 22 376 | 20,3 % |  |
Vaalit > Osuusliikkeet

Vuonna 1946 SKDL sai enemmistön edustajista Kemin osuuskaupan, Osuusliike Lapinmaan, Sallan osuusliikkeen ja Tornionjokilaakson osuusliikkeen vaaleissa. Tornionjokilaaksossa kansandemokraateilla oli 22 valtuuston 23 paikasta. 1960-luvun alkupuolella kansandemokraateilla oli enemmistö kaikissa Lapin osuusliikkeissä.
Kansanedustajat

Asko Apukka 1987–1990 (siirtyi Vasemmistoliiton ryhmään)
Mikko Ekorre 1974–1983
Toivo Friman 1948–1962, 1966–1970
Elsa Karppinen 1945–1948
Anna-Liisa Korpinen 1951–1974
Niilo Koskenniemi 1970–1987
Eemeli Lakkala 1958–1962
Pekka Salla 1966–1975
Vilho Suosalo 1962–1966
Eino Tainio 1945–1970
Esko-Juhani Tennilä 1975–1986 (erotettiin 1986, siirtyi Devan ryhmään)
Reino Uusisalmi 1945